धनु राशि वालों को नौकरी और बिजनेस में उपलब्धियां मिलने के योग हैं, कुंभ राशि वालों की आर्थिक स्थिति बेहतर होगी
Aaj Ka Rashifal (Horoscope Today) | Daily Rashifal (1st July 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 1 जुलाई, शनिवार को शुभ और अमृत नाम के योग बन रहे हैं। जिससे कन्या राशि के नौकरीपेशा लोगों को मन मुताबिक काम मिलेगा। धनु राशि वालों को नौकरी और बिजनेस में बेहतर उपलब्धियां मिल सकती हैं।
1 जुलाई, शनिवार को शुभ और अमृत नाम के योग बन रहे हैं। जिससे कन्या राशि के नौकरीपेशा लोगों को मन मुताबिक काम मिलेगा। धनु राशि वालों को नौकरी और बिजनेस में बेहतर उपलब्धियां मिल सकती हैं।
कुंभ राशि के लोगों को महत्वपूर्ण जिम्मेदारी मिल सकती है। जिससे आर्थिक स्थिति बेहतर होगी। मीन राशि के लोग नई शुरुआत करना चाहते हैं तो इसके लिए दिन अच्छा है। वहीं, बाकी राशियों पर सितारों का मिला-जुला असर दिखेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- उत्तम ग्रह स्थिति है। अपने पसंदीदा कामों को प्राथमिकता देते हुए दिन बीताएं। मेलजोल बढ़ेंगे, तथा यह संपर्क आपके लिए फायदेमंद भी साबित होंगे। मन को भी शांति मिलेगी। फाइनेंस संबंधी कोई कार्य भी आज संपन्न हो सकता है।
नेगेटिव- किसी पर बिना सोचे-समझे विश्वास करने से आपको आर्थिक नुकसान भी हो सकता है, इसलिए सावधान रहें। घर के वरिष्ठ सदस्य के स्वास्थ्य का विशेष ध्यान रखने की जरूरत है। विद्यार्थी तथा युवा वर्ग मनोनकुल परिणाम ना मिलने पर मायूस ना हो तथा अपने मेहनत को और बढ़ाएं।
व्यवसाय- बिजनेस और नौकरी पर फोकस बढ़ाएं बिना तरक्की नहीं होगी। जल्दबाजी की बजाय गंभीरता और सावधानी से कामों को अंजाम दें। सरकारी कामों में परेशानी आने पर वरिष्ठ व्यक्ति की सलाह देना उचित रहेगा।
लव- घर के सभी सदस्य अपनी जिम्मेदारियों को अच्छे तरीके से निभाएंगे, जिससे सुखद वातावरण बना रहेगा। प्रेम संबंधों में भी नज़दीकियां बढ़ेगी।
स्वास्थ्य- खान-पान के प्रति लापरवाही ना बरतें। मौसम के अनुकूल दिनचर्या रखें और उचित इलाज करें।
भाग्यशाली रंग- नीला, भाग्यशाली अंक- 4 
वृष - पॉजिटिव- दिन शुभता और सकारात्मक भाव से परिपूर्ण रहेगा। सभी पारिवारिक जिम्मेदारियों को अपने ऊपर ना लेकर घर के सदस्यों के साथ भी बांटे। इससे आप स्वयं के लिए भी समय व्यतीत कर पाएंगे, और सुकून भी मिलेगा। बच्चों की तरफ से मन प्रसन्न रहेगा।
नेगेटिव- किसी भी विपरीत परिस्थिति में मायूस होने की बजाय समाधान ढूंढना समस्या का हल है। यह भी ध्यान रखें, कि ज्यादा सोच-विचार करने से समय हाथ से निकल सकता है। कोई भी खास निर्णय लेने से पहले उससे संबंधित जानकारी जरूर हासिल करें।
व्यवसाय- बिजनेस की व्यवस्था और बेहतर बनाने की जरूरत है। इस समय मुनाफे की स्थिति सामान्य ही रहेगी, लेकिन जल्दी ही स्थिति में परिवर्तन की भी संभावना है। सरकारी सेवारत व्यक्ति पब्लिक डीलिंग से संबंधित कार्यों को सावधानी से करें। मानहानि की स्थिति बन सकती हैं।
लव- पति-पत्नी के बीच रोमांटिक संबंध बने रहेंगे। अपने लव पार्टनर की भावनाओं का सम्मान करें।
स्वास्थ्य- अत्यधिक तनाव और थकान की वजह से सिर दर्द सर्वाइकल की समस्या बढ़ सकती है। आराम और सुकून भी लेना जरूरी है।
भाग्यशाली रंग- हरा, भाग्यशाली अंक- 1
मिथुन - पॉजिटिव- आज आपको अपने महत्वपूर्ण कार्यों में वरिष्ठ लोगों का मार्गदर्शन और सहयोग मिलेगा। अधूरे कार्य गति में आएंगे। अगर इलेक्ट्रॉनिक्स वस्तुएं खरीदने की इच्छा है, तो आज का दिन शुभ है। किसी धार्मिक यात्रा का भी परिवार के साथ प्रोग्राम बन सकता है।
नेगेटिव- कोई भी सरकारी कार्य करते समय नियमों का उल्लंघन ना करें। दूसरों को सलाह देने की आदत आपके लिए मुसीबत पैदा कर सकती है। युवाओं को खुद को अपडेट रखने की जरूरत है। कोई भी मौका हाथ में आए तो आलस की बजाय तुरंत उस पर अमल करें।
व्यवसाय- कार्यक्षेत्र में काम का दबाव रहेगा। कर्मचारियों की गतिविधियों पर नजर रखना अति आवश्यक है। होटल, रेस्टोरेंट आदि से संबंधित व्यवसाय मुनाफे में रहेंगे। उधार दिये पैसे की वसूली हो सकती है। ऑफिस में अधिकारियों से संबंध अच्छे रहेंगे।
लव- व्यस्तता के बावजूद कुछ समय अपने लाइफ पार्टनर के लिए जरूर निकालें। इससे आपसी संबंधों में मधुरता आएगी। प्रेम संबंधों में भी प्रगाढ़ता आएगी।
स्वास्थ्य- वर्तमान मौसम की वजह से गले में दर्द व खांसी, जुकाम जैसी स्थिति रह सकती हैं। लेकिन डॉक्टर की सलाह लिए बिना कोई भी दवाई का प्रयोग ना करें।
भाग्यशाली रंग- केसरिया, भाग्यशाली अंक- 7 
कर्क - पॉजिटिव- आपका सकारात्मक रहकर अपनी ऊर्जा को संचित रखने का प्रयास और सफल रहेगा। दूसरों की मदद और सहयोग में आपका योगदान बना रहेगा। सामाजिक मान प्रतिष्ठा भी बढ़ेगी। फाइनेंस संबंधी योजनाएं सफल रहेंगी। विद्यार्थियों को अपने करियर से संबंधित कोई खुशखबरी मिलने की उम्मीद है।
नेगेटिव- सहकर्मियों तथा पड़ोसियों के साथ संबंध अच्छे रखें, क्योंकि अकारण ही किसी छोटी सी बात को लेकर वाद-विवाद हो सकता है। इस समय उधारी संबंधी लेनदेन बिल्कुल ना करें। वरना इसकी वजह से आपका बजट गड़बड़ा जाएगा। यात्रा करते समय अपने सामान का ध्यान रखें।
व्यवसाय- बिजनेस में विरोधियों की गतिविधियों से लापरवाह न रहें। लोन लेने की कोशिश कर रहे हैं तो आपकी समस्या हल होने वाली है। स्त्री वर्ग से जुड़े बिजनेस खासतौर पर सफलता पाएंगे। ऑफिस में अनुशासित माहौल रहेगा।
लव- दांपत्य संबंधों में मस्ती भरी नोकझोंक रहेगी। ध्यान रखें, विवाहेत्तर संबंधों में रुचि लेना आपकी मानहानि करवा सकता है।
स्वास्थ्य- अच्छी सेहत के लिए अपने खान-पान और दिनचर्या से किसी भी तरह का समझौता ना करें। अत्याधिक तनाव और मेहनत की वजह से ब्लड प्रेशर संबंधी समस्या बढ़ सकती है।
भाग्यशाली रंग- बादामी, भाग्यशाली अंक- 6
सिंह - पॉजिटिव- समय प्रतिष्ठा वर्धक है। घर तथा व्यवसाय में तालमेल बनाकर रखने से गतिविधियां व्यवस्थित रहेंगी। आप अपने वाक चातुर्य और योग्यता से तमाम बाधाएं पार करके आगे बढ़ेंगे। किसी असमंजस की स्थिति में नजदीकी लोगों का सहयोग भी मिलेगा। 
नेगेटिव- किसी भी परिस्थिति में शांत चित्त बने रहें। तनाव लेने से इसका नकारात्मक प्रभाव आपकी कार्य क्षमता पर भी पड़ सकता है। लंबित पड़े हुए व्यक्तिगत कार्यों को पूरा करने के लिए अगर किसी की मदद लेनी पड़े, तो संकोच बिल्कुल ना करें।
व्यवसाय- व्यवसाय में किसी भी तरह के विवादित मामले को शांतिपूर्ण तरीके से सुलझाने की कोशिश करें। वर्तमान परिस्थिति की वजह से कार्य प्रणाली में भी बदलाव होगा। विदेशी कंपनियों से व्यापार कर रहे लोगों को जबरदस्त मुनाफा होने की उम्मीद है। ऑफिशियल गतिविधियां व्यवस्थित रहेगी।
लव- विवाहित जीवन सुखमय रहेगा। प्रेम संबंधों में मधुरता बनाए रखने के लिए अगर साथी को मनाना पड़े तो देर ना करें। कुछ उपहार भी देना अच्छा रहेगा।
स्वास्थ्य- स्वास्थ्य के प्रति लापरवाही करना उचित नहीं है। गर्भवती महिलाएं अपने स्वास्थ्य को लेकर बिल्कुल भी समझौता ना करें।
भाग्यशाली रंग- पीला, भाग्यशाली अंक- 5
कन्या - पॉजिटिव- रुके हुए काम समय पर पूरे हो जाएंगे और आप बाकी कामों पर भी ध्यान दे पाएंगे। आपने जो लक्ष्य और उम्मीद संबंधी सपने संजोए थे, आज वह काफी हद तक पूरे होने वाले हैं। स्वयं को साबित करने के लिए बेहतर समय है।
नेगेटिव- कुछ आर्थिक परेशानियां आ सकतीं हैं, इसलिए बहुत ही सोच-समझकर खर्च करें। किसी नजदीकी संबंधी से मामूली से बात को लेकर कहासुनी होने की आशंका है। जिसकी वजह से संबंध भी खराब होंगे। बच्चे अपनी पढ़ाई से संबंधित कोई दिक्कत आने पर तनाव लेने के बजाय किसी अनुभवी से मार्गदर्शन ले।
व्यवसाय- कार्यस्थल पर रोजमर्रा की दिनचर्या में कुछ बदलाव लाने की जरूरत है। कस्टमर के साथ व्यवहार अच्छा रखें। रियल स्टेट से जुड़े कामों में महत्वपूर्ण डील हो सकती है। सरकारी नौकरीपेशा लोगों को मन मुताबिक काम मिलेगा और अधिकारियों से मदद मिलेगी। 
लव- विवाहित संबंध मधुरता पूर्ण रहेंगे। आप प्रबलता से प्रेम और रोमांस जैसी गतिविधियों की तरफ आकर्षित होंगे। 
स्वास्थ्य- कार्यभार की अधिकता आपको शारीरिक और मानसिक रूप से थका देगी। थोड़ा समय प्रकृति के सानिध्य में बिताने से फ्रेशनेस महसूस होगी।
भाग्यशाली रंग- गुलाबी, भाग्यशाली अंक- 2
तुला - पॉजिटिव- परिस्थितियों के अनुसार खुद में बदलाव लाने से मनोबल बढ़ेगा तथा कार्य भी आसानी से संपन्न हो जाएंगे। पारिवारिक अथवा पैतृक संपत्ति संबंधी कोई मसला हल हो सकता है। मीडिया अथवा संपर्क सूत्रों के माध्यम से कोई विशेष जानकारी मिलेगी, जो भविष्य में लाभदायक साबित होगी।
नेगेटिव- मित्रों अथवा पड़ोसियों के साथ किसी भी तरह के वाद-विवाद से दूर रहना होगा। दूसरों के मामले में उलझने से आपके लिए भी कोई मुश्किल परिस्थिति बन सकती है। युवाओं को अपनी मेहनत के उचित परिणाम ना मिलने से कुछ निराशा रहेगी। सकारात्मक रहना बहुत जरूरी है।
व्यवसाय- व्यवसाय में आपको अपनी मेहनत और लगन के सकारात्मक परिणाम देखने को मिलेंगे, लेकिन किसी नए काम की शुरुआत करने में सतर्कता भी बरतने की जरूरत है। स्टाफ तथा कर्मचारियों की सलाह पर भी जरूर ध्यान दें। नौकरी में किसी उच्चाधिकारी के सहयोग जैसे आप अपना टारगेट पा सकते हैं।
लव- घर में सुख-शांति पूर्ण माहौल रहेगा। लव पार्टनर के साथ कोई मनोरंजक प्रोग्राम बनाए या लॉन्ग ड्राइव पर जरूर जाए।
स्वास्थ्य- बीपी व शुगर के मरीजों को संतुलित खानपान रखने की जरूरत है। थकान और कमजोरी जैसी परेशानी से राहत पाने के लिए खुश और मस्त रहे। 
भाग्यशाली रंग- आसमानी, भाग्यशाली अंक- 5
वृश्चिक - पॉजिटिव- स्वास्थ्य में कुछ सुधार महसूस होने से प्रफुल्लित और ऊर्जावान महसूस करेंगे तथा अपने कार्यों में भी ध्यान लगेगा। रुका हुआ कोई आय का स्त्रोत शुरू होने से आर्थिक स्थिति बेहतर होगी। विद्यार्थी अपने किसी प्रोजेक्ट को पूरा करने में सफल रहेंगे।
नेगेटिव- अहम और गुस्सा आपकी तरक्की में बाधक रहेंगे। नकारात्मक प्रवृत्ति के लोगों से दूरी बनाकर रखें, अन्यथा आपके मान-सम्मान पर भी बात आ सकती है। परेशानियों को दिमाग में जगह ना दें तथा समाधान ढूंढे। इस समय सहजता से ही अपनी दिनचर्या व्यतीत करना उचित है।
व्यवसाय- कामकाज में रुकावटें रहेंगी। हिसाब-किताब में पारदर्शिता रखें, वरना कानूनी मुश्किलें आ सकती हैं। ये समय प्रतिस्पर्धा वाला है। कार्यस्थल पर चल रहा विवाद दूर हो सकता है। नौकरीपेशा लोग उच्च अधिकारियों के साथ संबंध मधुर बनाकर रखें।
लव- परिवार जनों के बीच आपसी संबंधों में मधुरता बढ़ेगी। प्रेम प्रसंगों के मामले में कुछ परेशानियां आएंगी।
स्वास्थ्य- गर्मी और पसीने की वजह से थकान और आलस ऐसी स्थिति रहेगी। चुस्त-दुरुस्त बने रहने के लिए प्राकृतिक चीजों का अधिक से अधिक सेवन करें।
भाग्यशाली रंग- केसरिया, भाग्यशाली अंक- 2
धनु - पॉजिटिव- कुछ समय अपने मन मुताबिक क्रिएटिव कार्यों में भी व्यतीत करें, इससे मन प्रसन्न रहेगा और व्यवस्थित दिनचर्या बनाए रखने में कामयाब भी रहेंगे। प्रभावशाली लोगों के साथ नेटवर्क बढ़ेगा और कोई सरकारी काम भी बनता नजर आ रहा है। विद्यार्थी और युवा वर्ग अपने भविष्य संबंधी योजनाओं को लेकर सजग रहेंगे।
नेगेटिव- पैसों के लेनदेन संबंधी मामलों में सतर्कता रखने की जरूरत है। निवेश करते समय कागजी दस्तावेज की अच्छी तरह जांच-पड़ताल करें। बच्चों की योजनाओं में भी उनका सहयोग करना उनके आत्मबल को बढ़ाएगा। व्यक्तिगत कार्यों के साथ-साथ परिवार की देखरेख में भी ध्यान दें। 
व्यवसाय- कार्यक्षेत्र पर कुछ बेहतर उपलब्धियां मिल सकती हैं इसलिए अपनी उपस्थिति अनिवार्य रखें। हालांकि प्रतिद्वंद्वियों की वजह से कुछ समस्याएं भी खड़ी हो सकती है, लेकिन वर्तमान स्थितियों को देखते हुए धैर्य और संयम बनाकर रखना ही उचित है। ऑफिस में राजनीति जैसी गतिविधियों से दूर रहे।
लव- पति-पत्नी के बीच किसी व्यक्तिगत बात को लेकर कहासुनी हो सकती है। प्रेम संबंधों में प्रगाढ़ता आएगी।
स्वास्थ्य- वर्तमान मौसम का नकारात्मक भाव स्वास्थ्य पर पड़ सकता है। ज्यादा भीड़भाड़ और पोलूशन वाले स्थान पर जाने से परहेज रखें।
भाग्यशाली रंग- नीला, भाग्यशाली अंक- 6
मकर - पॉजिटिव- आज का दिन मौज मस्ती में व्यतीत होगा। किसी भी परिस्थिति में आप अपना स्वाभिमान तथा आत्म बल कमजोर नहीं पड़ने देंगे। कोई उधार दिया हुआ पैसा वापस मिलने की संभावना है। युवा अपने भविष्य को लेकर की गई मेहनत के परिणाम पाने में सफल रहेंगे।
नेगेटिव- घरेलू मामलों में बिना सोचे-समझे भावनाओं में बहकर किया गया खर्च आपके बजट को गड़बड़ा सकता है। अपने गुस्से और चिड़चिड़े स्वभाव पर नियंत्रण रखें। दूसरों के व्यक्तिगत मामलों में हस्तक्षेप करने की बजाए अपने कार्यों पर ध्यान दें।
व्यवसाय- बिजनेस में मार्केटिंग संबंधी कामों में अच्छी सफलता मिल सकती हैं। परंतु लाभ की स्थिति को सामान्य ही रहेगी इसलिए उचित समय का इंतजार करें। नई योजनाओं पर अभी निवेश ना करें। सरकारी कामकाज बनते नजर आ रहे हैं, सिर्फ उच्चाधिकारियों के साथ अच्छा तालमेल रखने की जरूरत है।
लव- पति-पत्नी आपसी सामंजस्य द्वारा घर में सुखद और व्यवस्थित वातावरण बनाकर रखेंगे। मनोरंजन संबंधी प्रोग्राम भी बनेंगे।
स्वास्थ्य- स्वास्थ्य के मामले में लापरवाही करना ठीक नहीं है। कोई पुरानी समस्या उभर सकती है। मौसम से भी अपना बचाव रखें।
भाग्यशाली रंग- सफेद, भाग्यशाली अंक- 8
कुंभ - पॉजिटिव- परिस्थितियों में सकारात्मक बदलाव आ रहा है। पुराने विवादों से मुक्ति मिलेगी तथा जनसंपर्क और अधिक विस्तृत होंगे। साथ ही कुछ राजनीतिक अथवा सामाजिक संबंधों से आपको फायदा होने की उम्मीद है। घर के रखरखाव अथवा बदलाव संबंधी योजनाओं को कार्य रूप देने का उत्तम समय है।
नेगेटिव- इस समय किसी भी तरह की यात्रा ना करें तथा अपने घर और व्यवसाय पर ध्यान दें। किसी भी तरह की उधारी अथवा लेनदेन करते समय लापरवाही की वजह से कोई गलती भी हो सकती है। विद्यार्थियों को अपने परीक्षा संबंधी अनुकूल परिणाम ना मिलने से मन कुछ परेशान रहेगा।
व्यवसाय- नए बिजनेस की शुरुआत की प्लानिंग है, तो सफलता की संभावनाएं ज्यादा है। आपको कोई महत्वपूर्ण जिम्मेदारी मिल सकती है। जिससे आर्थिक स्थिति बेहतर होगी। कोई ऑफिशियल टूर का प्रोग्राम बनेगा और यह यात्रा आपके लिए फायदेमंद साबित होगी।
लव- परिवार में सुख-शांति बनी रहेगी। प्रेमी-प्रेमिका को डेटिंग के अवसर मिलेंगे। उपहारों का आदान-प्रदान संबंधों में और अधिक नजदीकियां लाएगा।
स्वास्थ्य- अत्यधिक कार्यभार की वजह से थकान रहेगी। परंतु मनोनुकूल परिणाम मिलने से नकारात्मक असर स्वास्थ्य नहीं पड़ेगा इसलिए चिंता ना करें।
भाग्यशाली रंग- ऑरेंज, भाग्यशाली अंक- 3
मीन - पॉजिटिव- समय कुछ चुनौतीपूर्ण है। लेकिन सही समय पर सही निर्णय लेना आपको परेशानियों से बचा भी देगा। किसी अनुभवी व्यक्ति की सलाह और मार्गदर्शन मिलने से आपको मानसिक तनाव से काफी हद तक राहत मिलेगी। पारिवारिक सदस्य के विवाह संबंधी उचित रिश्ता आ सकता है।
नेगेटिव- चुनौतियों से परेशान होने की बजाय उनका समाधान ढूंढना आपके आत्मविश्वास को बढ़ाएगा। हालांकि कुछ लोगों के साथ विरोधाभास जेसी स्थिति रह सकती है बेहतर होगा कि इन लोगों से दूरी बनाकर रखें। एकाग्रता और कार्य क्षमता के अभाव से‌‌ कुछ काम बनते बनते बीच में ही रुक सकते है।
व्यवसाय- कार्यस्थल पर शांतिपूर्ण माहौल बना रहेगा। लेकिन अपने महत्वपूर्ण कार्यों को कल पर डालने की बजाय तुरंत ही क्रियान्वित करने की कोशिश करें। किसी नए काम की शुरुआत के लिए भी समय बहुत अनुकूल है। ऑफिस के कार्यों में नई तकनीक का प्रयोग उन्नति दिलाने में सहायक रहेगा।
लव- परिवार के किसी सदस्य की उपलब्धि से घर में उत्सव भरा माहौल रहेगा। प्रेम संबंधों में नज़दीकियां बढ़ेंगी।
स्वास्थ्य- वर्तमान वातावरण से अपना बचाव रखना आवश्यक है। महिलाओं को हारमोंस डिसऑर्डर होने की वजह से कुछ परेशानी रह सकती हैं।
भाग्यशाली रंग- नीला, भाग्यशाली अंक- 1